ଭୁବନେଶ୍ୱରଃ( ନରେନ୍ଦ୍ର ନେଗୀ ଙ୍କ ସହ ଅର୍ଜୁନ ପଟ୍ଟନାୟକ)ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ରାଜ୍ୟରେ କରୋନା ସ୍ଥିତିର ସମୀକ୍ଷା କରିବା ଅବସରରେ ପ୍ରଶାସନକୁ ସତର୍କ ରହିବା ପାଇଁ ପରାମର୍ଶ ଦେବା ସହିତ ସଚେତନତା କାର୍ଯ୍ୟକ୍ରମ ଜାରି ରଖିବା ଓ ବରିଷ୍ଠ ନାଗରିକ ତଥା ସମ୍ମୁଖ ଯୋଦ୍ଧା ଙ୍କୁ ବୁଷ୍ଟର ଡୋଜ ଦେବା ଉପରେ ଗୁରୁତ୍ବ ଆରୋପ କରିଛନ୍ତି। ମୁଖ୍ୟମନ୍ତ୍ରୀ ଭିଡିଓ କନଫରେନ୍ସ ମାଧ୍ୟମରେ କରିଥିବା ସମୀକ୍ଷା ବୈଠକ ରେ ମୁଖ୍ୟମନ୍ତ୍ରୀ କହିଛନ୍ତି ଯେ ରାଜ୍ୟରେ ବର୍ତମାନ ସକ୍ରିୟ କୋଭିଡ୍ ରୋଗୀ ସଂଖ୍ୟା ସ୍ଥିର ରହିଥିବା ବେଳେ ନୂଆଁ ପଜିଟିଭ୍ କେସ ରେ ମଧ୍ୟ ହ୍ରାସ ଘଟିଛି।
କୋଭିଡ ର ତୃତୀୟ ଲହର ରେ ହସ୍ପିଟାଲ୍ ଉପରେ ବିଶେଷ ଚାପ ପଡ଼ିନାହିଁ।ତେବେ ଏଥିରେ ଆତ୍ମସନ୍ତୋଷ ନ ହୋଇ ପ୍ରଶାସନ ସମ୍ପୂର୍ଣ୍ଣ ପ୍ରସ୍ତୁତ ରହି ପରିସ୍ଥିତି ଉପରେ ନଜର ରଖିବା ସଙ୍ଗେ ସଙ୍ଗେ ମିଶନ ଶକ୍ତି ଗୋଷ୍ଠୀ ମାନଙ୍କ ସକ୍ରିୟ ସହଯୋଗ ରେ ସାରା ରାଜ୍ୟରେ ସଚେତନତା କାର୍ଯ୍ୟକ୍ରମ ଜାରି ରଖିବା ପାଇଁ ପରାମର୍ଶ ଦେଇଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ।ଜନସାଧାରଣ ଯେପରି କୋଭିଡ କଟକଣା ଓ ସୁରକ୍ଷା ନିୟମ କୁ କଡାକଡି ଭାବେ ପାଳନ କରନ୍ତି ସେଥିପ୍ରତି ବିଶେଷ ଧ୍ୟାନ ଦେବାକୁ ପୋଲିସ କୁ ପରାମର୍ଶ ଦେଇଛନ୍ତି।ସେହିପରି ପୃଥକ୍ ବାସରେ ଘରେ ରହି ଚିକିତ୍ସିତ ହେଉଥିବା ରୋଗୀ ମାନଙ୍କର ସ୍ୱାସ୍ଥ୍ୟ ଅବସ୍ଥା ସମ୍ପର୍କରେ ରାପିଡ୍ ରେଶ୍ ପଂସ୍ ଟିମ୍ ଓ କ୍ଷେତ୍ର କର୍ମଚାରୀ ମାନେ ସଠିକ୍ ଭାବରେ ତଦାରଖ କରିବା ପାଇଁ ମଧ୍ୟ ପରାମର୍ଶ ଦେଇଛନ୍ତି।
ଅନ୍ୟପକ୍ଷରେ ବର୍ତମାନ ପରିସ୍ଥିତିରେ ଆତଙ୍କିତ ନ ହୋଇ କୋଭିଡ ସୁରକ୍ଷା ନିୟମ କୁ ଠିକ୍ ଭାବରେ ପାଳନ କରିବାକୁ ଜନସାଧାରଣଙ୍କୁ ପରାମର୍ଶ ଦେଇଛନ୍ତି।ଉନ୍ନୟନ ତଥା ସ୍ବତନ୍ତ୍ର ରିଲିଫ କମିଶନର ପ୍ରଦୀପ କୁମାର ଜେନା କୋଭିଡ଼ ଗାଇଡ ଲାଇନ ର ପରିପାଳନ ସକାଶେ ପ୍ରଶାସନ ପକ୍ଷରୁ ନିଆଯାଇଥିବା ବିଭିନ୍ନ ପଦକ୍ଷେପ ସମ୍ପର୍କରେ ମୁଖ୍ୟମନ୍ତ୍ରୀ ଙ୍କୁ ଅବଗତ କରାଇଥିଲେ। ସ୍ୱାସ୍ଥ୍ୟ ବିଭାଗ ର ଅତିରିକ୍ତ ମୂଖ୍ୟ ଶାସନ ସଚିବ ଆର୍ କେ ଶର୍ମା ରାଜ୍ୟରେ କୋଭିଡ଼ ସ୍ଥିତିର ଏକ ବିସ୍ତ୍ରୁତ ଓ ସ୍ପଷ୍ଟ ଚିତ୍ର ଉପସ୍ଥାପନ କରିଥିଲେ।ଓଡ଼ିଶାରେ ଦୈନିକ ଟେଷ୍ଟିଂ ୬୫ ହଜାର ରୁ ୭୦ ହଜାର ରହିଥିବା ବେଳେ ପଯିଟିଭିଟି ହାର ୧୧.୪ ପ୍ରତିଶତ ରହିଛି ,ଯାହାକି ଜାତୀୟ ହାର ଠାରୁ କମ୍ ଅଟେ ବୋଲି ଶ୍ରୀ ଶର୍ମା ଜଣାଇଛନ୍ତି।ଏହି ସମୀକ୍ଷା ବୈଠକ କୁ ମୁଖ୍ୟମନ୍ତ୍ରୀଙ୍କ ସଚିବ (୫- ଟି) ଭି କେ ପାଣ୍ଡିୟାନ ପରିଚାଳନା କରିଥିବା ବେଳେ ଭୁବନେଶ୍ୱର ଓ କଟକ ମ୍ୟୁନିସିପାଲ କମିଶନର ଏବଂ ଜିଲ୍ଲାପାଳ ମାନେ ଯୋଗ ଦେଇଥିଲେ।
ଗଞ୍ଜାମ ଜିଲ୍ଲାରେ ସ୍ପିଡ୍ରେ ମାଡ଼ି ଚାଲିଛି କରୋନା,ନଜର ପକାନ୍ତୁ ରାଜ୍ୟ ର କୋରୋନା ଅପଡେଟ ରେ (୧୦ ମଇ ସକାଳ 0୭ଃ୩୫)
